Douglas Booth

Douglas John Booth (lair 9 Juli 1993) iku sawjining aktor Inggris. Dhèwèké dadi kawentar sawisé maragakaké Boy George ing filem BBC Two Worried About the Boy (2010). Dhèwèké uga main ing gubahan BBC saka roman Great Expectations lan Christopher and His Kind (loro-loroné taun 2011).

Ing taun 2013, Booth mbintangi filem Romeo & Juliet gubahané Carlo Carlei. Ing taun 2015, dhèwèké main ing filem Jupiter Ascending sing disutradani para Wachowski. Banjur dhèwèké ya mèlu main ing Pride and Prejudice and Zombies (2016) lan Loving Vincent (2017).

 Pawiyatan 
Booth iku ya tau sekolah swasta, ing Solefield School, sekolah swasta kanggo bocah-bocah lanang ing Sevenoaks, Kent, banjur ing Bennett Memorial Diocesan School, sawijining sekolah negeri sing diréwangi para sukalilawan Gréja Anglikan Inggris ing Royal Tunbridge Wells (Kent), lan Lingfield Notre Dame School, sawijining sekolah swasta désa Lingfield, Surrey.

 Urip pribadi 
Booth urip saomah karo adhiné wadon ing Bermondsey, London. Ing taun 2015, dhèwèké diarani minangka salah sawijiné wong lanang Britania sing paling apik dhéwé olèhé dandan ing pratélané GQ's 50 Best Dressed British men. Dhèwèké nyengkuyung kampanye féminis HeForShe lan nganggep awaké dhéwé minangka "suporter fanatik hak-hak gender sing padha". Dhèwèké yang-yangan karo Bel Powley wiwit taun 2016, sawisé ketemu awaké nalika syuting filem Mary Shelley.

Filmografi
Filem
 Taun Sesirah Paraga Cathetan 2006 Hunters of the Kahri Sagar 2009 From Time to Time Sefton 2012 LOL Kyle Ross 2013 Romeo & Juliet Romeo Montague 2014 Noah Shem 2014 The Riot Club Harry Villiers 2015 Jupiter Ascending Titus Abrasax  2016 Pride and Prejudice and Zombies Mr. Charles Bingley 2016 The Limehouse Golem Dan Leno 2017 Loving Vincent Armand Roulin 2017 Mary Shelley Percy Bysshe Shelley  TBA Gore Jamie Saiki ora/durung dibabar
Télévisi
 Taun Sesirah Paraga Cathetan 2010 Worried About the Boy Boy George Filem TV 2010  Eustace IV Miniséri 2011 Christopher and His Kind Heinz Neddermayer Filem TV 2011 Great Expectations Philip "Pip" Pirrip Miniséri 2012 In Love with Dickens Ham Peggotty Filem TV 2015 And Then There Were None  Anthony Marston Miniséri
Buku audio
 Taun Sesirah Paraga Cathetan 2017 Northanger Abbey John Thorpe  2017 Scarlet City Part I, II, III Jonah 

Kategori:Aktor Inggris
Kategori:Lair 1993